钦定古今图书集成/明伦汇编/氏族典/第437卷 > 马百禄
## 钦定古今图书集成/明伦汇编/氏族典/第437卷 > 马百禄

按《金史马百禄传》：“百禄字天锡，通州三河人。父柔德，
天会初第进士，累迁翰林院修撰。百禄登大定三年
词赋进士第，调武清主簿，由龙山令召补尚书省令
史，不就，改榷货副使、平阳府判官，入为国子博士，升
同知北京路转运事，委录南北路刑狱，所至无冤。明
昌初，迁耀州刺史，吏民畏爱。授同知安武军节度事”，
再迁南京路提刑使，以刚直能干闻。转知河中府。承
安四年致仕，卒，谥“贞忠。”